text: Han tror på de nye sneakers
  18 november 2015 kl. 17.43
  Unge efterspørger sko og tøj efter nye kriterier. Derfor kan designer-sneakers sagtens gå en stor fremtid i møde, siger forhandler 
  Designersneakers udviklet i samarbejde mellem designerelever og nogle af branchens cool profiler kan sagtens gå en meget stor fremtid i møde, siger indehaver af tøj og skoforretning Kul & Koks,  Henrik Pechinger, Kolding.
  - Sociale medier har vendt branchens fødekæde, siger han. Unge efterspørger ting, vi endnu ikke fører i forretningen, men som er på vej, fordi de kender enten dem eller deres designere fra sociale medier. Tøj er et statement, og derfor kan det sagtens komme til at gå rigtigt godt for disse nye, cool sneakers fra de unge på designskolen, siger Henrik Pechinger.
  
  